PATVIRTINTA

Kauno Žaliakalnio progimnazijos

direktoriaus 2020 m. kovo 18 d.

įsakymu Nr. V-36

**KAUNO ŽALIAKALNIO PROGIMNAZIJOS**

**UGDYMO PROCESO ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno Žaliakalnio progimnazijos ugdymo proceso organizavimo nuotoliniu būdu tarkos aprašas (toliau Aprašas) reglamentuoja ugdymo proceso organizavimą paskelbus epideminę COVID-19 situaciją iki bus atnaujintas įprastas ugdymo procesas.
2. Aprašas nustato pasirengimo nuotoliniam mokymui etapus, nuotolinio ugdymo proceso organizavimo būdus, priemones, taisykles, mokytojų, mokinių ir tėvų bendradarbiavimą.

**II SKYRIUS**

**PASIRENGIMAS ORGANIZUOTI UGDYMO PROCESĄ NUOTOLINIU BŪDU**

3. Vadovaujantis Kauno Žaliakalnio progimnazijos 2019-2020 m. m. Ugdymo plano 64 punktu, progimnazijos mokytojai nuotoliniam mokymui organizuoti naudoja TAMO dienyną, EMA, Edmodo ir Eduka klasės (virtualią aplinką) bei Miksike.lt (aritmetinių veiksmų virtualius treniruoklius) aplinkas.

4. Mokinių konsultacijoms 5-8 klasių mokytojai Edmodo virtualioje aplinkoje susikuria klasės konsultacijai skirtą aplanką.

5. Klasių vadovai iki kovo 24 d. pateikia informaciją ar visi mokiniai turi nuotoliniam mokymuisi reikalingas priemones ir prieigą prie TAMO dienyno.

6. Klasių vadovai iki kovo 26 d. dokumentų valdymo sistemoje ,,Avilys“ (menių punktas „Mokinių elektroniniai adresai“) savo klasės dokumente surašo mokinių elektroninio pašto adresus ir telefono numerius.

7. Informacinių technologijų mokytojas Aurelijus Austynas ir informacinių technologijų sistemų specialistas Vitalijus Zaicevas konsultuos mokytojus, mokinius ir jų tėvus technologijų naudojimo klausimais.

8. Esant poreikiui pasitarimai bus organizuojami nuotoliniu būdu.

9. Mokytojai nuotoliniam mokymui paruoštą medžiagą sukelia į dokumentų valdymo sistemą ,,Avilys“  (menių punktas  „Nuotolinis mokymas“) į aplanką su savo pavarde iki kovo 27 d.

**III SKYRIUS**

**NUOTOLINIO MOKYMO VYKDYMAS**

9. Nuo š. m. kovo 30 d. nuotolinis mokymas progimnazijoje bus vykdomas:

9.1. Tamo dienyne (pildomas ugdymo turinys, fiksuojami mokinių įvertinimai, bendraujama su mokiniais ir tėvais, rašomi pagyrimai/pastabos, talpinama reikalinga pamokų medžiaga (pamokos failai) ir informacija.

9.2. Vykdant nuotolinį mokymą mokytojai ir mokiniai vadovaujasi šiomis taisyklėmis:

9.2.1. Ugdymui(-si) reikalinga medžiaga teikiama tik Tamo dienyne. Ugdymo informacijos pateikimui mokytojai gali naudoti įvairius skaitmeninius šaltinius, programas ir pan., tačiau visos nuorodos į juos turi būti pateiktos per Tamo dienyną.

9.2.2. Mokinių konsultacijas mokytojas skiria vadovaudamasis 2019-2020 m. m. pamokų tvarkaraščiu, bet ne anksčiau kaip nuo 9 val. Rekomenduojama klasės konsultavimui skirti 15-20 minučių, atsižvelgiant į esamą poreikį. Konsultacijoms 5-8 klasių mokytojai renkasi tik Edmodo virtualią aplinką.

9.2.3. Pirmąją nuotolinio mokymo savaitės pamoką mokytojai mokiniams pateikia informaciją, kaip vyks jo dalyko pamokos (prisegant Word dokumentą pamokos failuose arba per Tamo pranešimus) ir skiria užduotis kitai pamokai ar pamokoms.

9.2.4. Mokiniai, atlikdami paskirtas užduotis, vadovaujasi mokytojų nurodytais atsiskaitymo terminais ir laiku pateikia atliktas užduotis.

9.2.5. Siekiant reguliuoti mokinių mokymosi krūvį, mokytojai planuodami ugdymą, dėmesį skiria tik esminiams konkrečios klasės ugdymo programos turinio aspektams.

9.2.6. Iškilus klausimams dėl technologijų naudojimo mokytojai, mokiniai ir tėvai gali kreiptis į informacinių technologijų mokytoją Aurelijų Austyną (aurelijus.austynas@gmail.com) ir informacinių technologijų sistemų specialistą Vitalijų Zaicevą (vitalijza@gmail.com).

9.2.7. Esant individualiam poreikiui dalykų mokytojai, klasių vadovai ir administracija su tėvais ir mokiniais bendradarbiauja: Tamo erdvėje, telefonu, el. laiškais, socialinių tinklų grupėse.

**IV SKYRIUS**

**SKAITMENINIAI IŠTEKLIŲ NAUDOJIMAS**

10. Kiekvieno dalyko mokytojas skaitmeninį turinį, vaizdo transliavimo programas renkasi pats, atsižvelgdamas į savo turimą patirtį, dėstomo dalyko specifiką, mokinių poreikius.

1. Ugdymo programos įgyvendinti, rekomenduojama pasinaudoti laisvai prieinamu nacionaliniu skaitmeniniu ugdymo turiniu:
2. Emokykla (http://lom.emokykla.lt/public/) – skaitmeninių priemonių paieška.
3. Ugdymo sodas (https://sodas.ugdome.lt/mokymo-priemones) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla.
4. Projekto „Mokyklų aprūpinimas gamtos ir technologinių mokslų priemonėmis“ medžiaga (<http://www.vedlys.smm.lt/>).
5. Nacionalinių mokinių pasiekimų patikrinimų užduotys ir atsakymai (<https://egzaminai.lt/610/>).
6. Nuorodos į kitą metodinę medžiaga nuotoliniam mokymui pagal dalykus bus nuolat atnaujinama ir pateikiama Nacionalinės švietimo agentūros interneto svetainėje (https://www.nsa.smm.lt/nuotolinis).

**V SKYRIUS**

**BAIGIAMOSIOS NUOSTATOS**

1. Su šia tvarka turi būti supažindinti mokytojai, mokiniai ir mokinių tėvai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_